# ఇస్మార్ట్ శంకర్

| ఇస్మార్ట్ శంకర్ |
| --- |
| ఇస్మార్ట్ శంకర్ సినిమా పోస్టర్ |
| దర్శకత్వం | పూరీ జగన్నాథ్ |
| రచన | పూరీ జగన్నాథ్ |
| స్క్రీన్ ప్లే | పూరీ జగన్నాథ్ |
| నిర్మాత | పూరీ జగన్నాథ్, ఛార్మీ కౌర్ |
| తారాగణం | రామ్‌ పోతినేని, నిధి అగర్వాల్‌, నభా నటేష్, సత్యదేవ్‌ |
| ఛాయాగ్రహణం | రాజ్ తోట |
| కూర్పు | జునైద్ సిద్దిఖీ |
| సంగీతం | మణిశర్మ |
| నిర్మాణ సంస్థలు | పూరీ కనెక్ట్స్, పూరీ జగన్నాథ్ టూరింగ్ టాకీస్ |
| విడుదల తేదీ | 2019 జులై 18 (2019-07-18) |
| భాష | తెలుగు |
| బాక్సాఫీసు | ₹25 కోట్లు (ప్రపంచవ్యాప్తంగా రెండురోజుల కలెక్షన్లు) |

**ఇస్మార్ట్ శంకర్** 2019, జూలై 18న విడుదలైన తెలుగు చలనచిత్రం. పూరీ జగన్నాథ్ దర్శకత్వం వహించిన ఈ చిత్రంలో రామ్‌ పోతినేని, నిధి అగర్వాల్‌, నభా నటేష్, సత్యదేవ్‌ తదితరులు నటించగా, మణిశర్మ సంగీతం అందించాడు.

## కథ

హైదరాబాదు పాతబస్తీకి చెందిన ఇస్మార్ట్ శంకర్ (రామ్) డబ్బు కోసం మాజీ ముఖ్యమంత్రి కాశీవిశ్వనాథ్‌ను చంపేస్తాడు. ఈ నేరం నుండి తప్పించుకునే క్రమంలో శంకర్ ప్రియురాలైన చాందిని (నభానటేష్) చనిపోతుంది. ప్లాన్ ప్రకారం తనతో ఈ హత్య చేయించి నేరస్తుడిగా ముద్రవేశారనే విషయం తెలుసుకున్న శంకర్, అసలు హంతకులను పట్టుకోవడం కోసం జైలు నుంచి పారిపోతాడు. మరోవైపు ఈ హత్యకేసును పరిశోధిస్తున్న నిజాయితీపరుడైన సీబీఐ అధికారి అరుణ్ (సత్యదేవ్) ఈ కేసును చేధించే క్రమంలో చనిపోతాడు. దాంతో అతడి ప్రియురాలు న్యూరో సైంటిస్ట్ సారా (నిధి అగర్వాల్) సహాయంతో అరుణ్ మెదడులో నిక్షిప్తమైన రహస్యాల్ని శంకర్ బ్రెయిన్‌లోకి పంపిస్తుంది. అరుణ్ మెమోరీ సహాయంతో అసలు హంతకుల్ని శంకర్ ఎలా పట్టుకునడనేది మిగతా కథ.

## నటవర్గం

* రామ్‌ పోతినేని (ఇస్మార్ట్ శంకర్)
* నిధి అగర్వాల్‌ (సారా)
* నభా నటేష్ (చాందిని)
* సత్యదేవ్ కంచరాన (అరుణ్)
* పునీత్ ఇస్సార్
* రాజ్ దీపక్ శెట్టి
* ఆశిష్ విద్యార్థి
* సాయాజీ షిండే
* గెటప్ శ్రీను (శంకర్ స్నేహితుడు)
* తులసి
* గంగవ్వ

## సాంకేతికవర్గం

* రచన, స్క్రీన్ ప్లే, దర్శకత్వం: పూరీ జగన్నాథ్
* నిర్మాత: పూరీ జగన్నాథ్, ఛార్మీ కౌర్
* సంగీతం: మణిశర్మ
* ఛాయాగ్రహణం: రాజ్ తోట
* కూర్పు: జునైద్ సిద్దిఖీ
* నిర్మాణ సంస్థ: పూరీ కనెక్ట్స్, పూరీ జగన్నాథ్ టూరింగ్ టాకీస్

## నిర్మాణం

చిత్రీకరణలో హైదరాబాదు షెడ్యూల్ ఫిబ్రవరిలో పూర్తయింది. మార్చిలో గోవాలో చిత్రీకరణ పూర్తయింది. ఈ చిత్రంలోని పోరాట సన్నివేశాలను ఏప్రిల్‌లో వారణాసిలో చిత్రీకరించారు. మే నెలలో మొత్తం సినిమా చిత్రీకరణ పూర్తయింది.

## విడుదల

ఈ చిత్రానికి సంబంధించిన టీజర్ మే 15న హీరో రామ్ పుట్టినరోజు సందర్భంగా విడుదలచేయబడింది.

## బాక్సాఫీస్

మూడు రోజుల్లో రూ. 36 కోట్లు వసూలు చేసింది. ఆరు రోజుల్లో 56 కోట్ల గ్రాస్ వ‌సూళ్ళ‌ని రాబ‌ట్టింది. 9 రోజుల్లో 63 కోట్ల గ్రాస్‌ వసూళ్లు సాధించింది.

## పాటలు

పాటల జాబితా| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "దిమాక్ ఖరాబ్ (రచన: కాసర్ల శ్యామ్)" | కాసర్ల శ్యామ్ | కీర్తన శర్మ, సాకేత్ కో | 4:40 |
| 2. | "జిందాబాద్ జిందాబాద్ (రచన: భాస్కరభట్ల రవికుమార్)" | భాస్కరభట్ల రవికుమార్ | శరత్ సంతోష్, రమ్య బెహర | 4:40 |
| 3. | "ఇస్మార్ట్ థీమ్ (రచన: భాస్కరభట్ల రవికుమార్)" | రచన: భాస్కరభట్ల రవికుమార్ | అనురాగ్ కులకర్ణి, (ఎన్. సి. కారుణ్య, హేమచంద్ర, సాయిచరణ్, శ్రీకృష్ణ, ధనుంజయ్, సాహితి చాగంటి, లిప్సిక) | 4:12 |
| 4. | "ఉండిపో (రచన: భాస్కరభట్ల రవికుమార్)" | భాస్కరభట్ల రవికుమార్ | అనురాగ్ కులకర్ణి, రమ్య బెహర | 5:09 |
| 5. | "బోనాలు (రచన: కాసర్ల శ్యామ్)" | రచన: కాసర్ల శ్యామ్ | రాహుల్ సిప్లిగంజ్, మోహన భోగరాజు | 5:51 |
| మొత్తం నిడివి: | 21:09 |

## పురస్కారాలు

### సైమా అవార్డులు

2019 సైమా అవార్డులు

1. ఉత్తమ నేపథ్య గాయకుడు (అనురాగ్ కులకర్ణి - ఇస్మార్ట్ థీమ్)

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *ఇస్మార్ట్ శంకర్*